PROIECTUL PNUD “CONSOLIDAREA COEZIUNII SOCIALE PRIN PARTICIPAREA INCLUZIVĂ ȘI CETĂȚENI ÎMPUTERNICIȚI” 

**GHIDUL DE APLICARE ÎN CADRUL**

 **PROGRAMULUI DE SPRIJIN PENTRU DEZVOLTARE COMUNITARĂ**

**Cuprins**

[**CONTEXT 1**](#_heading=h.gjdgxs)

[**SCOPUL ȘI OBIECTIVELE PROGRAMULUI DE SPRIJIN PENTRU DEZVOLTARE COMUNITARĂ 2**](#_heading=h.30j0zll)

[**CRITERIILE DE ELIGIBILITATE 2**](#_heading=h.1fob9te)

[**TIPURI DE ACTIVITĂȚI/ DOMENII ELIGIBILE 3**](#_heading=h.3znysh7)

[**CERINȚE PRIVIND FINANȚAREA ȘI COFINANȚAREA 3**](#_heading=h.2et92p0)

[**EVALUAREA ȘI SELECTAREA PROIECTELOR 5**](#_heading=h.tyjcwt)

[**PROCEDURA DE APLICARE ȘI CONTRACTARE 7**](#_heading=h.3dy6vkm)

# CONTEXT

Proiectul Elveția-PNUD "Consolidarea coeziunii sociale prin participare incluzivă și cetățeni împuterniciți" (STRONG) constă în crearea, prin intermediul parteneriatelor și intervențiilor multidimensionale, a unui model eficient de cooperare și consolidare a coeziunii sociale, prin implicarea membrilor diasporei, a migranților reveniți și a altor cetățeni, precum și prin implementarea unei guvernanțe locale receptive la necesitățile oamenilor.

Pe parcursul ultimelor trei decenii, migrația a devenit treptat un factor intrinsec care influențează dezvoltarea socială și economică a Moldovei. Încercând să maximizeze beneficiile mobilității umane și să atenueze orice consecințe negative, PNUD colaborează cu Guvernul Republicii Moldova pentru a echilibra răspunsurile pe termen scurt, precum și pentru a aborda impactul emigrației cu soluții de dezvoltare durabilă pe termen lung.

În baza cooperării comunitare eficiente și implicării diasporei, deja stabilite prin intervențiile anterioare Elveția-PNUD, proiectul va investi resurse și eforturi la nivel local și național pentru a sprijini comunitățile locale în promovarea practicilor democratice și îmbunătățirea participării publice în procesul de dezvoltare. În același timp, proiectul include componente pentru avansarea politicilor și cadrului instituțional, precum și pentru crearea unui mediu mai favorabil dezvoltării comunităților reziliente și democratice. Pentru a completa rezultatele deja obținute, proiectul STRONG va lucra, de asemenea, la abilitarea autorităților publice locale, a organizațiilor comunitare (de exemplu, asociațiile din orașele natale) și a grupurilor de acțiune locală (GAL) pentru a se angaja în inițiative de dezvoltare comunitară și de coeziune social.

Scopul strategic al proiectului STRONG este de a îmbunătăți standardele de viață ale oamenilor din Moldova prin intermediul unui model de guvernare mai incluziv, mai responsabil, mai receptiv și bazat pe dovezi, precum și printr-un nivel sporit de participare a migranților/diasporei la dezvoltarea durabilă a Moldovei.

Proiectul STRONG face parte din cea de-a treia fază a Programului SDC "Valorificarea potențialului migrației în Moldova", implementat în parteneriat cu Biroului Relații cu Diaspora al Cancelariei de Stat și Fondul ONU pentru Populație (UNFPA). Printre beneficiarii direcți ai proiectului se vor număra autoritățile publice locale relevante, organizațiile comunitare orientate spre democrație și guvernare, precum și comunitățile individuale (inclusiv membrii diasporei, repatriații și refugiații).

Această Apel operează în contextul susținerii organizațiilor societății civile (în special AdB-uri) din Moldova și APL, cu scopul de a sprijini dezvoltarea comunitară menită să îmbunătățească guvernarea participativă locală și democrația incluzivă. Prin încurajarea dialogului, cooperării și inovării între actorii locali și, inclusiv din diaspora, granturile urmăresc să consolideze democrația locală, coeziunea socială și să se asigure că comunitățile locale sunt capabile să își modeleze propriul viitor, iar cetățenii sunt împuterniciți să facă acest lucru.

# SCOPUL ȘI OBIECTIVELE PROGRAMULUI DE SPRIJIN PENTRU DEZVOLTARE COMUNITARĂ

Scopul acestui Program de Sprijin pentru Dezvoltare Comunitară este de a oferi suport financiar nerambursabil (granturi) pentru 10 organizații ale societății civile (în particular AdB-uri) din Moldova, facilitând punerea în aplicare a planurilor de acțiune ale acestora, cu scopul de a responsabiliza comunitățile prin încurajarea dezvoltării durabile, consolidarea coeziunii sociale și promovarea unei guvernanțe favorabile incluziunii. Prin inițiative strategice și eforturi de colaborare, programul urmărește să abordeze provocările locale, să îmbunătățească calitatea vieții și să creeze oportunități de creștere și reziliență în comunități. Acest efort cuprinzător se bazează pe două obiective generale primordiale:

* Consolidarea coeziunii sociale și a angajamentului comunitar: Aceasta implică inițiative care consolidează legăturile comunitare, încurajează dialogul între diverse grupuri și le permite cetățenilor să contribuie activ la guvernarea locală. Se va pune un accent deosebit pe asigurarea incluziunii grupurilor marginalizate/excluse, inclusiv a diasporei și a grupurilor vulnerabile, precum și pe promovarea sentimentului de apartenență.
* Consolidarea guvernanței și a rezilienței la nivel local: Aceasta implică furnizarea de asistență tehnică pentru promovarea parteneriatelor la nivel local. Programul urmărește să îmbunătățească capacitatea liderilor și a părților actorilor la nivel local, să consolideze planificarea participativă și să promoveze practici de guvernare transparentă și responsabilă.

# CRITERIILE DE ELIGIBILITATE

Pentru a fi admise la etapa de evaluare, propunerile de proiecte trebuie să îndeplinească cele opt criterii minime de eligibilitate enumerate mai jos:

|  |  |  |
| --- | --- | --- |
| **#** | **Criterii de eligibilitate** | **Da/Nu** |
| 1 | Propunerea de proiect va fi depusă de către o Asociație de Băștinași (AdB)- o entitate non-guvernamentală și non-profit din Republica Moldova, constituită și înregistrată în conformitate cu prevederile Legii nr. 86/2020, care are drept scop cooperarea cu autoritatea publică locală și atragerea băștinașilor/migranților în dezvoltarea localității lor de origine din Moldova. |  |
| 2 | Propunerea de proiect va fi depusă în parteneriat de către aplicant (ADB) și cel puțin un co-aplicant. APL va fi în mod obligatoriu co-aplicant. |  |
| 3 | Nivelul maxim de finanțare solicitat de la Proiect STRONG/PNUD nu va depăși 9,000.00 USD. |  |
| 4 | Intervențiile proiectului vor decurge din Acordul de parteneriat și/sau Planul de acțiuni pentru implementarea procesului de implicare a cetățenilor în elaborarea, implementarea, monitorizarea și evaluarea dezvoltării comunitare. |  |
| 5 | Beneficiarii grantului vor asigura obligatoriu cofinanțarea a cel puțin 25% din bugetul total al proiectului. |  |
| 6 | Proiectul va fi finalizat în termen de maximum 10 luni de la data semnării contractului de grant. |  |
| 7 | Costurile administrative nu vor depăși 15% din valoarea totală a proiectului. |  |

# TIPURI DE ACTIVITĂȚI/ DOMENII ELIGIBILE

**Domenii eligibile**

* Proiectele vor aborda și soluționa o problemă identificată în mod participativ, cu implicarea localnicilor și a băștinașilor stabiliți în afara localității și în afara țării.
* Sunt încurajate activități care contribuie consolidarea un parteneriat durabil dintre acești trei actori comunitari și nu se limitează doar la un eveniment cultural.
* Proiectul va fi implementat de AdB în colaborare cu administrația publică locală și cu migranți din localitatea vizată.

**Domenii ne-eligibile**

* Proiectele ne-susținute de APL și comunitatea locală.
* Inițiativele culturale și artistice, fără impact de dezvoltare asupra localității.
* Proiecte de caritate.
* Inițiative cu caracter religios, politic, discriminatoriu, comercial.

**Intervenții ne-eligibile**

* Nu vor fi susținute activitățile singulare, ne-corelate cu alte priorități din localitate.
* Nu sunt eligibile proiectele care nu sunt susținute de/nu susțin APL, comunitatea locală și de băștinași.

# CERINȚE PRIVIND FINANȚAREA ȘI CO-FINANȚAREA

Programului de Sprijin pentru Dezvoltare Comunitară vizează acordarea de suport nerambursabil (grant) pentru zece proiecte/inițiative locale care vor fi implementate în perioada în perioada 2024-2025. Suma totală disponibilă pentru implementarea acestui program de granturi este de **USD 90,000.00.**

Valoarea grantului nu va depăși 75% din bugetul total al proiectului.

Co-finanțarea proiectelor din partea migranților (băștinașilor) și a populației locale va constitui minim 25 % din valoarea totală a proiectului. Valoarea grantului nu va depăși suma de 9,000.00 USD per aplicant.

Formula propusă mai sus, nu exclude co-finanțare din alte surse, însă minim 25% contribuție trebuie să fie din partea AdB aplicant, parteneri și/sau a băștinașilor.

Co-finanțarea din partea băștinașilor poate fi transmisă sub formă financiară, sub formă de bunuri (echipament, utilaj, materiale etc..) sau expertiză demonstrată și relevantă pentru proiect (de ex. elaborarea unui proiect tehnic, design etc..).

Co-finanțarea din partea migranților constituie o etapă importantă a proiectelor și AdB aplicantă își asumă angajamentul privind colectarea fondurilor și contribuțiilor, inclusiv prin organizarea campaniei de crowdfunding cu implicarea migranților, după caz. Co-finanțarea proiectelor, prin resurse financiare, va fi asigurată prin orice modalitate, care va fi decisă de aplicant, inclusiv (i) internet - crowdfunding, (ii) transferuri bancare (pe contul AdB), (iii) colectări cash, în conformitate cu legislația națională în vigoare (iv) oricare altă formă decisă, care nu contravine legislației în vigoare.

**Crowdfunding**

Se încurajează modalitatea de colectare a fondurilor prin crowdfunding, prin intermediul platformelor online. Finanțările vor fi colectate prin intermediul transferurilor bancare (carduri bancare sau transferuri simple) și vor putea fi urmărite on-line în regim real (cine și cu cât a contribuit, inclusiv cu posibilitatea păstrării ”anonimatului” pentru doritori).

La sfârșitul campaniei, banii colectați vor fi virați pe contul AdB beneficiare, în conformitate cu legislația în vigoare și cerințele platformei de crowdfunding.

**Cheltuieli eligibile**

Cheltuielile eligibile ale proiectelor sunt cele efectiv suportate de beneficiarii proiectului, care îndeplinesc următoarele principii generale de eligibilitate:

* Sunt necesare și folosite pentru a atinge obiectivele proiectului și rezultatele așteptate ale acestuia, într-un mod consecvent cu principiul economiei, eficienței și eficacității;
* Au legătură cu obiectul Acordului de finanțare și sunt incluse în bugetul proiectului;
* Sunt angajate și plătite în perioada de implementare a proiectului, adică costul a fost facturat, plătit și bunurile livrate sau serviciile și lucrările prestate;
* Sunt identificabile și verificabile, în special prin înregistrarea în registrele contabile ale solicitantului/partenerului și determinate în conformitate cu standardele contabile aplicabile și principiile contabile generale;
* Respectă cerințele legislației fiscale aplicabile.

**Categorii de cheltuieli eligibile:**

* Cheltuieli salariale, retribuții și contribuții sociale conform prevederilor legale în vigoare;
* Cheltuieli pentru deplasări;
* Cheltuieli pentru servicii (cheltuieli aferente diverselor achiziții de servicii specializate, pentru care beneficiarul nu are expertiză necesară, de exemplu: consultanță juridică, servicii medicale aferente grupului țintă, servicii de formare profesională, logistica pentru organizarea de evenimente, editare și tipărire de materiale, servicii de catering pentru grupul țintă);
* Cheltuieli pentru abonamente (abonamente pentru telefonie mobilă, telefonie fixă; abonamente de internet; abonamente pentru platformele de comunicare online);
* Cheltuieli pentru achiziția de imobilizări corporale (altele decât terenuri și imobile), obiecte de inventar, materiale de construcție, precum și materiale consumabile;
* Cheltuieli pentru locațiune (chirie, utilități), închirierea de echipamente și mijloace de transport;
* Cheltuieli pentru premii pentru grupul țintă;
* Cheltuieli pentru lucrări de construcție (inclusiv taxe pentru obținerea autorizațiilor).

**Cheltuieli neeligibile**

* Plăți legate de achitarea datoriilor, dobânzilor și plăților aferente creditelor;
* Diferențe nefavorabile de curs valutar;
* Taxe de stat, inclusiv TVA (cu excepția taxelor pentru obținerea autorizațiilor de construire);
* Amenzi, penalități, cheltuieli de judecată și arbitraj (ex. costuri pentru împrumuturi luate în legătură cu proiectul, penalizări/taxe aferente plății întârziate a facturilor, penalități și dobânzi pentru plata cu întârziere a contribuțiilor și impozitelor la bugetul de stat, etc.); cheltuieli aferente tranzacțiilor financiare și alte costuri pur financiare, excepție făcând costurile generate de conturile speciale ale proiectului solicitate de Program, dacă acestea sunt menționate în bugetul proiectului;
* Costuri aferente achiziției de terenuri sau de imobile;
* Provizioane pentru pierderi sau pentru posibile datorii viitoare;
* Cheltuielile suportate înainte de semnarea acordului de finanțare sau activități deja acoperite financiar de un alt program de granturi/donatori (dubla finanțare nu este permisă);
* Procurarea bunurilor interzise în baza regulamentelor PNUD, inclusiv produse de lux, produse de tutun, alcool, bunuri uzate, jocuri de noroc, armament, produse militare și produse cu impact negativ asupra mediului înconjurător, pornografie, substanțe supuse interdicțiilor internaționale (pesticide, ierbicide etc.), încălcarea drepturilor omului, munca forțată și munca copiilor;
* Cheltuieli care nu sunt „proporționale și necesare pentru implementarea proiectului'' - ex.: cumpărarea unui echipament de ultimă generație în cazul în care aceleași nevoi ar putea fi acoperite și de opțiuni mai ieftine);
* Burse de studiu;
* Acțiuni de refinanțare (de ex. utilizarea grantului pentru acordarea de finanțări nerambursabile sau împrumuturi altor organizații sau persoanelor fizice/ juridice);
* Cheltuieli de mentenanță, cu excepția mijloacelor fixe procurate din sursele proiectului;
* Amortizarea imobilizărilor corporale și necorporale;
* Costurile curente ale organizației ce nu țin de obiectivele proiectului.

# EVALUAREA ȘI SELECTAREA PROIECTELOR

Propunerile de proiecte vor fi evaluate și selectate în 5 etape conform următoarei proceduri:

* Verificarea eligibilității;
* Evaluarea tehnică și financiară de către Comisia de evaluare și selectare;
* Ierarhizarea propunerilor de proiecte eligibile, conform punctajului obținut;
* Clarificări adiționale pentru propunerile de proiecte pre-selectate;
* Aprobarea listei proiectelor selectate, de către Consiliile Locale de Coordonare.

**Etapa I. Verificarea eligibilității**

La această etapă propunerile de proiecte vor fi analizate pentru a clarifica următoarele aspecte:

* Dacă propunerea de proiect a fost transmisă în termenii stabiliți;
* Dacă propunerea de proiect include Formularul de aplicare completat conform cerințelor și sunt prezente toate anexele și documentele menționate în Capitolul V al prezentului Ghid și sunt în conformitate cu cerințele stabilite;
* Dacă propunerea de proiect întrunește criteriile eligibilitate enunțate în Ghidul Solicitantului.

Dacă propunerea de proiect depusă nu întrunește toate criteriile de eligibilitate, aceasta va fi considerată ne-eligibilă și, prin urmare, nu va fi evaluată de către Comisia de evaluare și selectare.

**Etapa II. Evaluarea tehnică și financiară**

Propunerile de proiecte care vor fi eligibile pentru Apel (cele care îndeplinesc criteriile minime de eligibilitate) vor fi supuse unui proces de evaluare cuprinzător, în conformitate cu următoarele criterii de evaluare:

|  |  |  |
| --- | --- | --- |
| **#** | **Criterii de Evaluare** | **Punctajul** |
| **1** | **Relevanța:** Intervențiile propuse vor aborda o provocare/oportunitate tangibilă de dezvoltare și vor oferi o soluție viabilă pentru a spori participarea cetățenilor și a societății civile, inclusiv a diasporei și a grupurilor excluse/vulnerabile, la procesele decizionale legate de dezvoltarea locală.*Relevanță nesemnificativă - 1 la 3 puncte**Relevanță moderată - între 4 și 6 puncte**Relevanță puternică – 7 până la 10 puncte* | **10** |
| **2** | **Metodologia de implementare propusă:** Planul de lucru propus este logic iar rolurile dintre aplicant și co-aplicant sunt clar delimitate. *Claritate limitată, fără o delimitare a rolurilor - 1 până la 3 puncte**Claritate moderată cu o anumită delimitare a rolurilor – între 4 și 6 puncte**Delimitare logică și cuprinzătoare a rolurilor - 7 până la 10 puncte* | **10** |
| **3** | **Rezultatele proiectului:** Rezultatele scontate ale propunerii de proiect sunt specifice, măsurabile (au indicatori de performanță) și realizabile în intervalul de timp planificat.*Lipsa unor indicatori măsurabili – 1 până la 4 puncte**Măsurabilitate de bază - între 5 și 10 puncte**Măsurabilitate cuprinzătoare - 11 până la 15 puncte* | **15** |
| **4** | **Fezabilitate:** Propunerea de proiect este fezabilă din punct de vedere tehnic, economic și financiar și poate fi implementată în termen de maximum 10 (zece) luni.*Nivel scăzut de fezabilitate - 1 până la 4 puncte**Nivel mediu de fezabilitate - între 5 și 10 puncte**Nivel de fezabilitate ridicat - 11 până la 15 puncte* | **15** |
| **5** | **Sustenabilitate:** Procesele inițiate vor continua și după încheierea proiectului STRONG. Va exista o "proprietate" locală a rezultatelor?*Grad scăzut de sustenabilitate cu riscuri ridicate - 1 până la 4 puncte**Grad mediu - între 5 și 10 puncte**Grad ridicat - 11 până la 15 puncte* | **15** |
| **6** | **Contribuția proiectului la temele transversale:** Activitățile proiectului includ acțiuni care contribuie la *asigurarea egalității de șanse* și a *nediscriminării* - *5 puncte*Activitățile proiectului includ acțiuni care contribuie la obținerea unui *impact pozitiv sau neutru asupra mediului*, promovează soluții ecologice - *5 puncte*Proiectul include abordări de *inovare tehnică* și/sau *utilizarea de tehnologii digitale* - *5 puncte* | **15** |
| **7** | **Capacitatea instituțională a solicitantului și a partenerului (partenerilor):**Aplicantul (AdB) și partenerul (partenerii, dacă este cazul) au experiența și capacitatea instituțională necesare pentru a realiza proiectul - *5 puncte*Echipa de proiect propusă are experiență și este potrivită pentru punerea în aplicare a activităților planificate în cadrul proiectului (numărul de persoane implicate, expertiză, rolurile și responsabilitățile etc.) - *5 puncte*Implementarea propunerii de proiect va contribui la dezvoltarea portofoliului de intervenții tematice al solicitantului (AdB) la nivel local și la asigurarea sustenabilității financiare a acestuia- *5 puncte* Solicitantul (AdB) are prezență online și experiență dovedită în organizarea cu succes a cel puțin 2 (două) campanii de crowdfunding- *5 puncte* | **20** |
| **Punctaj maxim:** | **100** |

**Punctajul care urmează a fi obținut în rezultatul evaluării trebuie să fie de minim 75 de puncte pentru ca propunerea de proiect să fie eligibilă pentru finanțare.**

În rezultatul evaluării, un număr total de 10 (zece) propuneri de proiecte vor fi sprijinite financiar de proiectul STRONG.

# PROCEDURA DE APLICARE ȘI CONTRACTARE

**Procesul și termenul de aplicare**

Dosarul de aplicare trebuie transmis în format electronic la următoarea adresă de e-mail: natalia.lipca@undp.org cu următorul text în titlul mesajului: „Concurs de Granturi STRONG” până la 20 iunie 2024, orele 17.00.

**Dosarul de aplicare**

Dosarul de aplicare în cadrul concursului va include:

1. Cererea de finanțare – Anexa A;
2. Planul de activități – format pdf semnat de reprezentantul legal al Solicitantului - Anexa B
3. Bugetul proiectului – Anexa C;
4. Angajamentul de participare la Program - Anexa D;
5. Acordul de parteneriat semnat de APL și/sau Planul de acțiuni pentru implementarea procesului de implicare a cetățenilor în elaborarea, implementarea, monitorizarea și evaluarea dezvoltării comunitare – Anexa E;
6. Dovada prioritizării ideii de proiect cu participarea migranților/diasporei din localitate;
7. Angajament de colectare de fonduri cu indicarea sumei și surselor de finanțare;
8. Copia certificatului de înregistrare și a statutului a AdB;
9. Deviz pentru proiectele care prevăd lucrări de construcție – format pdf;
10. CV-urile echipei de proiect.

**Procedura de contractare**

Înainte de a semna contractul de finanțare, toate proiectele selectate și aprobate vor fi supuse unei proceduri de contractare. În această perioadă, solicitanții vor fi rugați să prezinte toate documentele și informațiile necesare. Ca urmare a tuturor etapelor de pregătire, beneficiarii vor semna un contract de finanțare.

**Raportarea pentru suma grantului oferit pentru AdB se va realiza conform cerințelor și procedurilor PNUD Moldova.**

Informații suplimentare:

Informații suplimentare pot fi obținute, contactând persoanele de referință din cadrul proiectului PNUD/STRONG:

Natalia LIPCA, natalia.lipca@undp.org

Întrebările referitoare la acest concurs de granturi pot fi direcționate la adresa de e-mail natalia.lipca@undp.org cu subiectul „Întrebări Concurs de Granturi STRONG”, pînă la data de 14 iunie 2024.